Intră acum și în grupul de
Președintele Consiliului Județean Suceava și al PNL Suceava, Gheorghe Flutur, a fost prezent la Marginea, cu primarul Gheorghe Lazăr la stația de epurare, arătând că s-a făcut o investiție uriașă de 55 de milioane de euro.
El a arătat că stația de epurare costă 6 milioane de euro, iar 49 de milioane de euro sunt pentru rețeaua de apă și canal ce are 65 de kilometri la care vor fi branșați circa 10.000 de locuitori.
„O investiție mult așteptată pe POIM unde CJ Suceava și ACET au fost implicați”, a spus Flutur.
El a arătat că se adaugă această investiție și cea de 9 milioane de euro pentru aducțiunea de gaz natural, dar și investiții în școli, drumuri, cămin cultural modern.
„O localitate campion unde vor fi efectuate investiții de 75 de milioane de euro în următorii ani. Unele lucrări sunt făcute, unele sunt în curs. La toate astea modernizarea drumurilor și sensuri giratorii sunt priorități ale primarului Gheorghe Lazăr”, a spus Gheorghe Flutur.